gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl es gl gl gl gl gl gl gl gl gl gl gl lt pt gl gl de gl gl gl pt gl gl gl es gl pt es gl gl gl es fr en gl ceb en gl ca gl gl gl gl gl en pt ca gl gl
En liberdade con cargos o home que se atrincheirou en Ourense - G24
Deberá presentarse cada 15 días no xulgado e ten prohibido abandonar o país
Está investigado por un delito de desordes públicas
Ameazaba con estoupar o edificio en Ourense mentres tiraba cousas pola ventá
G24.gal 02/08/2022 12:28 Última actualización 02/08/2022 13:08
O home que se atrincheirou unhas catro horas o domingo nun piso na cidade de Ourense pasou onte á disposición do Xulgado de Instrución número 2 de Ourense, en funcións de garda.
O maxistrado decretou a súa posta en liberdade e impúxolle a obriga de presentarse no xulgado cada 15 días, así como a prohibición de abandonar o territorio nacional e a retirada do pasaporte. Está investigado por un delito de desordes públicas.
O home era o inquilino dun segundo piso do inmoble, ten 37 anos. Alí, durante catro horas estivo ameazando con estoupar o edificio en Ourense mentres tiraba cousas pola ventá despois dunha discusión coa súa parella. Mentres os axentes da Policía Nacional trataban de tranquilizalo, o home tamén lles lanzaba coitelos.
En canto chegaron os equipos de emerxencias, a muller recibiu asistencia psicolóxica e abandonou o lugar, mentres o home seguía encerrado na vivenda, desde onde lanzou varios obxectos á rúa.
Os bombeiros, que tamén se desprazaran ata o lugar, mesmo instalaron un colchón de salvamento ao pé do edificio:
"Por se se tiraba. Tamén puxeron unhas cintas para desviarnos por outro lado", explica Lucía Fernández, testemuña do suceso.
A operación comezou ás oito da mañá despois de que a policía fose alertada polos veciños  de que había un home "moi agresivo, insultando e ameazando a súa muller". Nun momento dado, os funcionarios forzaron a entrada da vivenda e detiveron o home, ao que acusaron de desorde pública.
Lugo celebra hoxe o día grande das festas patronais, o San Froilán
Néganlle unha cervexa nun bar por moroso e regresa ao local cunha motoserra acesa
Os veciños da Chavasqueira opóñense á instalación dun tanatorio preto da zona termal
Operación antidroga con rexistros simultáneos en Vilanova, Vilagarcía e Cambados
Contido con Xeográficas Galicia .
918 Gau: memorias fílmicas de Arantza Santiesteban dende o cárcere
Libre pero investigado por homicidio o condutor que caeu co coche ao río en Cotobade
Roberto Pascual: "Na mestura entre xornalismo e teatro, en 'Recortes e caneos' gaña o espectáculo"
Eutropio Rodríguez: "Ton van Vliet percorría 10 km, pero retrocedía 100 anos no tempo"
Síguenos en redes sociais
Aviso legal e Política de Privacidade